Benoni-Vertedigen

Bi de **Benoni-Vertedigen** (oder **Ben-Oni**) hannelt sück dat um en Anspeel vun dat Schachspeel. Se tellt to de Slooten Spelen un de Indisch Vertedigen; se wurrd ok  *Benoni-Indisch* nömmt.

## Etymologie
De Naam kummt ut de hebräisch Spraak un bedüüd *Söhn vun de Truur*. De stammt ut en 1825 rutkommend Book vun Aaron Reinganum, *Ben-Oni oder die Vertheidigungen gegen die Gambitzüge im Schache*. De Naam is ut dat 1. Book Mose entnommen. Rahel nennt hör tweeten Söhn so, wiel se nah de swoor Geburt nett för’d Dood stunn, un letzten Endes ok storven is. Jakob dorgegen nömm hüm *Ben-Jamin*, *Söhn vun dat Glück*, wiel he de letzte Söhn vun sien Lieblingsfru weer.

In de 1930er Johren hett de düütsch Meisterspeler Walter Loose ut Düsseldörp dit Anspeel as *Loose-Vertedigen* betekend, wiel he dat sülvst faken speelt harr. Disse Naam hett sück aber nich dörsett. 

## Varianten
Man ünnerscheed tüschen de Upboen

*1. d2-d4 c7-c5 2. d4-d5 **Olt-Ben-Oni-Vertedigen** (ECO A43, A44)

Falls Witt in’ tweeten Toog den Buer sleiht, winnt Swaart hüm nah 2. ... e7-e6 oder 2. ... Dd8-a5+ sofort weer torüch. Witt speelt dorum meest 2. d4-d5, um Swaart intoengen. Ut disse Grund wurr de Variante lang Tied as besünners vördeelhaft för Witt ansehn. Aljechin hett de Olt-Benoni-Verteidigung in de Form 1. d2-d4 c7-c5 2. d4-d5 e7-e5 3. e2-e4 d7-d6 sogor as „Schachsünde“ betekend, nahdem he dat Anspeel bi de  Schachweltmeesterschap 1934 tegen Bogoljubow anwendt harr.  Statt Bogoljubows 4. f2-f4 empfahl Aljechin den Hebel f2-f4 eerst nah 4. Sb1-c3. Swaart sull dör 4. ... a7-a6 Ruumgewinn an’ Daamenflögel vörbereiten un to glieker Tiet dem Sc3 un dem Lf1 da Feld b5 verwehren. In’ Ünnerscheed to dat Tschechisch Benoni is en anner Springerentwicklung as Sg8-f6 mögelk. Dordör kann Swaart fröher to sien Buernhebel f7-f5 kommen. Up 4. f2-f4 e5xf4 5. Lc1xf4 streevt Swaart mit Sg8-e7-g6 de Blockaad vun den rückständigen Buern e4 an.

De düütsch Grootmeester Lothar Schmid hett in de 1950er Johren de speelbaren Upbau 1. d2-d4 c7-c5 2. d4-d5 d7-d6 3. e2-e4 Sg8-f6 4. Sb1-c3 g7-g6 in de Praxis inföhrt, de hüm to Ehren **Schmid-Benoni** nömmt wurrd. De Stellung nah wiederen 5. Lf1-e2 Lf8-g7 6. Sg1-f3 Sb8-a6 7. O-O Sa6-c7 8. a2-a4 a7-a6 9. Sf3-d2 Lc8-d7 10. Sd2-c4 b7-b5 ergeev sück in Botwinnik -Schmid, Schacholympiade 1960. Botwinnik führ sien Speel mit 11. e4-e5 kraftvull wieder.

En Vermischen mit de Hollannsch Vertedigen ist 2. ... f7-f5. In’ engelschen Spraakruum wurrd dat dorum Dutch Benoni nömmt.

1. d2-d4 c7-c5 2. d4-d5 e7-e6 3. e2-e4 wurrd **Franco-Benoni** nömmt, denn dat ergifft sück meest ut de Franzöösch Vertedigen. Mit dat wiedere 3. ... e6xd5 4. e4xd5 d7-d6 will Swaart de Buern d5 mit sien Figuren umzingeln. 5. Sb1-c3 anstäe vun 5. c2-c4 hollt för den Löper f1 de Diagonale apen, slutt aber dat Manöver Sf3-d2-c4 nich ut, aber dör 5. ... a7-a6 droht b7-b5. Witt wehrt woll dissen Ruumgewinn mit 6. a2-a4 af, aber för sien Lichtfiguren ist dat Feld b5 wegnommen. 

*1. d2-d4 Sg8-f6 2. c2-c4 c7-c5 3. d4-d5 e7-e5 **Tschechisch Benoni** (ECO A56)
 

In dat Tschechisch Benoni verlagert sück dat Speel dör dat afslooten Zentrum up de Flögels. Swaart streevt aktiv Gegenspeel an’ Königsflögel as ok den Aftuusch vun den swaartfeldrigen Löper an. Dorto treckt Swaart nah 4.Sb1-c3 d7-d6 5. e2-e4 den Lf8 nah e7. Kört Rockaad un  Sf6-e8 bereiten Le7-g5 vör. Witt hett de Buernvörstööten b2-b4 un f2-f4. Enn’ vun de 1970er Johren kunn Witt mit en System, de up en System mit h2-h3, Lf1-d3, g2-g4 un latere 0-0-0 footen dee, eenig Siege erringen. .

5. ... g7-g6 führt to Varianten vun de Königsindisch Vertedigen, in de Swaart tosätzlich to e7-e5 ok c7-c5 speelt. Falls Witt sück dorup en Königsangreep mit g2-g4 un h2-h4 vörnimmt, hett Swaart nich den Hebel c7-c6 gegen de Buernkett, wat hüm Gegenspeel in de c-Lien geeven dee. 

5. ... Sb8-d7 verschufft de Upstellung vun den Lf8 um en Toog. Up wat ruhigerer Tüüg as 6. g2-g3 speelt Swaart denn eerst g7-g6. 

*1. d2-d4 Sg8-f6 2. c2-c4 c7-c5 3. d4-d5 e7-e6  **Modern Ben-Oni-Vertedigen** (ECO A60-A79)

Wegen hör asymmetrisch Charakters bütt se ok Swaart  Chancen up Gewinn to spelen un wurrd besünners vun Spelers schätzt, de fröh aggressiv Gegenspeel hemm willen. De  Weltmeester Tal, Fischer un Kasparow harrn dat Modern Ben-Oni in hör Repertoire.

Dat typisch un speelbestimmen Element vun dit Anspeel wurr dör de ünnerscheedlich Verdeelen vun de Buern kenntekend. Witt hett mehr Buern in’t Zentrum wiels Swaart mehr Buern up den Daamflögel hett. De ünnerscheedlich Grundstrategien vun beid Sieden bestaht dorin, dat Witt versöken moot, in’t Zentrum den Dörbröök to schaffen. Swaart dorgegen moot versöken, Druck up de halfapen halboffenen e-Lien to maken un sien Buernmajorität up den Daamflögel in Bewegung to setten. 

Wiels Witt in völ Varianten Ruumvördeel hett un mit de Tüüg e4 un evtl. f4 Druck up dat  Zentrum utöövt, bemüht sück Swaart um dat Stabiliseeren vun dat  Feld e5 (Fianchetteeren vun de swartfeldrigen Löper), um an’ Daamenflögel en dynamisch Gegenspeel uptotrecken, wat normalerwies dör de Buervörstööt a6 un b5 oder direkt (evtl.ünner Opper) c5-c4 realiseert wurrd. 

En alternative Mögelkeit för Swaart is, middels, f5 sülvst en Königsangreep to starten. 

Nimzowitsch hett Modern Benoni as "unglückselige Extravaganz" betekent.

To de Hööftvarianten vun de Modern Benoni-Vertedigen tellen:
***[[Fianchetto]] - Variante** 3. d4-d5 e7-e6 4. Sb1-c3 e6xd5 5. c4xd5 d7-d6 6. Sg1-f3 g7-g6 7. g2-g3
***[[Nimzowitsch]] - Variante** 3. d4-d5 e7-e6 4. Sb1-c3 e6xd5 5. c4xd5 d7-d6 6. Sg1-f3 g7-g6 7. Sf3-d2 mit dat typisch Manöver Sf3-d2-c4, um den Buern c5 to blocken un de Swachheit d6 mit Lf4 tosätzlich to belagern.
***Klassisch Variante** 3. d4-d5 e7-e6 4. Sb1-c3 e6xd5 5. c4xd5 d7-d6 6. e2-e4 g7-g6 7. Sg1-f3 Lf8-g7 8. Lf1-e2

Um de Johrdusendwennen weer 8. h2-h3 0-0 9. Lf1-d3 temelk anseggt.
***Dreebuern-Angreep** 3. d4-d5 e7-e6 4. Sb1-c3 e6xd5 5. c4xd5 d7-d6 6. e2-e4 g7-g6 7. f2-f4 Lf8-g7

(Disse Variante in de Form mit 8. Sg1-f3 entsteiht faken dör Toogumstellen ut den Veerbuernangreep in de Königsindische Vertedigen).

Weiß streevt dat gaue e4-e5 an un kann dat nu sogor all trecken. Nah 8. Lf1-b5+ ist dat Torüchtrecken Sf6-d7 so goot as dwungen.

De 
*Geier 1. d2-d4 Sg8-f6 2. c2-c4 c7-c5 3. d4-d5 Sf6-e4 un de
*Habichd 1. d2-d4 Sg8-f6 2. Sg1-f3 c7-c5 3. d4-d5 c5-c4
süind Afoorten vun de Ben-Oni-Verteidigung.

## Literatur
* Efim Stoljar und Pawel Kondratjew: *Alt-Benoni-Verteidigung*. Schachverlag Schmaus, Heidelberg 1985 
* Jerzy Konikowski und Eckhard Schmittdiel: *Modernes Benoni - richtig gespielt*. Beyer, Hollfeld 1989. ISBN 3-89168-016-3
* John Watson: *The Gambit Guide to the Modern Benoni*. Gambit Publications, London 2001. ISBN 1-901983-23-4
* Jean Hebert: *Modernes Benoni* Chess Base-CD